Di tullist taneggarut Ih ! lukan ad tezreḍ :«Ass n ssebt ay tt-ḥuzan, ɣer ubalku, lεeskeṛ mi ara kkaten deg yigenni, din ay teɣli, aksum-is yefla-t waldun, ur as-icuḥ ara. Ur ḥṣiɣ amek iwḍeɣ s axxam-nsen mi iyi-id-yenna gma-s amejtuḥ, akken ay tt-walaɣ ɣliɣ fell-as ur zmireɣ ad ṭṭfeɣ imeṭṭi. Ṭṭfeɣ-tt-id ger yifassen-iw, ayen ruɣ fell-as limmer ttmaran yidammen seg wallen yili udem-is d wemzur-is ad ten-rreɣ d izewwaɣen. Ay ruɣ mi tt-ṭṭfeɣ ger yifassen-iw bɣiɣ ad dduɣ ad iyi-tawi tmettant, ur d-ttɣimiɣ ara deffir-s, ttruɣ acku ɣas ṭṭfeɣ-tt ger yifasseniw, lfeṛḥ yennejla seg wul-iw. Ttruɣ ur ḥṣiɣ acḥal, zziɣ ɣer baba-s allen-is nexrent macci d ayen ara teẓreḍ yenna-ak : “A mmi…”. Ur ḥṣiɣ d acu ay d-yerna, cfiɣ kan ɣef ufus-ines ayeffus yenneḍ-d i tuyat-iw. Ddiɣ s aẓekka, ay din a lqum : wa yettɣizi, wa yettru. Walaɣ udem-is tikkelt tanrggarut ! Tura ala deg lkaɣeḍ ara tt-ẓerreɣ. Ḥulfaɣ s tebrek la d-tettaɣ ussan-iw seg wass-n ar ass-a… Tezdaɣ uḍan am zik am wass-a. Ur ḥṣiɣ sani ara kkeɣ, ihudd usirem, tudert ad tt-tezdaɣ terẓeg. Ur sεiɣ iswi deg tudert yecban ta. » sb 82.